ક્રૂડ અૉઈલના ઊંચા ભાવે અસંખ્ય અમેરિકન શેલ અૉઈલ ડ્રીલર્સને મદદ જરૂર કરી છે, પણ પ્રાથમિક ધોરણે માત્ર ગેસનું ઉત્પાદન કરતી શેલ ફ્રેકિંગ કંપનીઓને મુશ્કેલીમાં મૂકી દીધી છે. ભાવવધારાનો લાભ લેવા મોટા ભાગની તેલ કંપનીઓ ઉત્પાદન વધારી રહી છે અને તેની સાથે આડપેદાશ તરીકે ગેસનું પણ ઉત્પાદન વધી રહ્યું છે. આની સીધી અસરરૂપે ગૅસના હાલના નીચા ભાવ પર વધુ દબાણ આવ્યું છે અને પ્રાથમિક ધોરણે ગેસ ઉત્પાદન કરતા શેલ ફ્રેકર્સ ભીંસમાં મુકાયા છે. 31 જાન્યુઆરીથી નેચરલ ગૅસના ભાવ એમબીટીયુ દીઠ ત્રણ ડૉલરની અંદર રહ્યા છે.